text: Այս «էլիտար փոսը» Երեւանի կենտրոնում է 2000-ականների կեսերից: Այն փորել էին՝ բազմահարկ շենք կառուցելու եւ մոտակայքում ապրող մարդկանց բնակարանների հարցը լուծելու համար: Այս տեսարանը կարծես չարագուշակ նախազգուշացում լինի Ֆիրդուսու փողոցի ու նրա բնակիչների համար: Նրանք ոչ միայն կարող են կորցնել իրենց պապենական տները, այլեւ այս տարածքի երբեմնի բնակիչների նման՝ տարիներով այս ու այն պաշտոնյայի դռներն ընկնել՝ իրենց հասանելիք բնակարանի հարցը լուծելու ակնկալիքով: Իսկ Երեւանի կենտրոնում հերթական բացված խոցը կմնա:   